VIDEO Burleanu, mesaj clar în cazul lui Daniel Niculae! Ce riscă președintele Rapidului
Răzvan Burleanu, a declarat vineri că Daniel Niculae, președintele Rapidului, se bucură de prezumția de nevinovăție, după ce a fost audiat într-un dosar în calitate de suspect.
Președintele FRF a precizat că a discutat cu Niculae despre perchezițiile care au avut loc joi dimineața și că așteaptă mai multe detalii din partea autorităților pentru a vedea dacă se impun sau nu sanțiuni în privința oficialului giuleștean.
Burleanu a ținut să sublinieze faptul că în mometul de față, în ceea ce-l privește pe Daniel Niculae și pe suporterii rapidiști care ar fi introdus ilegal materiale pirotehnice pe stadion, FRF are două direcții de sancțiuni: cele sportive și cele de la Jandarmerie.
"Nu știu ce a cerut Jandarmeiria, nu a ajuns la mine cererea. Chiar am vorbit cu Niculae de acest subiect, cu asta am deschis Comitetul Executiv, ne-a dat detalii pe care nu pot să le împărtășesc.
Și noi așteptăm mai multe detalii, ca să avem o poziție. Momentan se bucură de prezumția de nevinovăție. (n.r. - Vi s-a părut marcat?) Cu siguranță, și luați în calcul că nu a fost comod azi să participe la ședință.
Sper să fie puternic să facă față și să facă lumină în acest caz, să revină la viața normală cât mai curând. Toleranță nu există în momentul de față. Vedem ce se întâmplă în cazul lui Daniel Niculae, dacă va fi o urmărie penală sau nu, până atunci, e o prezumție de nevinovăție.
Folosirea materialelor pirotehnice ar putea deveni legală în viitor
Sunt două direcții de sancțiuni: cele sportive, acordate de FRF, și cele de la Jandarmerie. Nu există toleranță în privința materialelor pirotehnice. Nu am informații dacă acest subiect e parte a anchetei, FRF nu e parte din acest proces.
Aici sunt 2 opinii, ca președinte FRF, trebuie să mă aliniez regulamentului. Cu siguranță există un grup de suporteri care consideră că materialele pirotehnice fac parte din farmec.
Poate folosirea lor în anumite condiții de siguranță poate fi o soluție cândva. E important să nu ajungă pe suprafața de joc, să nu fie puși în pericol jucătorii, antrenorii... și dumneavoastră", a spus Răzvan Burleanu.
Joi dimineața, o amplă operațiune a avut loc în București și alte județe. Procurori din cadrul Parchetului de pe lângă Tribunalul București, împreună cu polițiștii, au efectuat 19 percheziții domiciliare.
Operațiunea a vizat o grupare infracțională suspectată de constituire a unui grup infracţional organizat, operaţiuni cu articole pirotehnice efectuate fără drept, nerespectarea regimului armelor şi al muniţiilor şi distrugere. Mai multe persoane au fost ridicate și duse la audieri, printre care și Daniel Niculae, președintele clubului Rapid București.
Urmăriți SPORT.RO și pe Google News